29 ศาลนำร่อง ให้บริการประชาชนยื่นฟ้องคดีผู้บริโภคได้ด้วยตนเอง ผ่านระบบออนไลน์ e – Filing 24 ชั่วโมง
นายสุริยัณห์ หงษ์วิไล โฆษกศาลยุติธรรม เปิดเผยว่า ล่าสุด ศาลยุติธรรม ได้ปรับปรุงระบบการยื่น ส่ง รับคำคู่ความและเอกสารทางระบบรับ - ส่งอิเล็กทรอนิกส์ หรือ e-Filing version 3 ให้ประชาชนสามารถยื่นฟ้องคดีผู้บริโภคได้ด้วยตนเองผ่านทางสื่ออิเล็กทรอนิกส์ โดยไม่ต้องเดินทางไปยื่นฟ้องที่ศาลและไม่มีค่าใช้จ่าย ซึ่งได้เปิดให้บริการตั้งแต่วันที่ 3 มิถุนายนที่ผ่านมาโดยขณะนี้มี 29 ศาลนำร่องทดลองให้บริการยื่นฟ้องผ่านทางเว็บไซต์ https://efiling3.coj.go.th./eFiling/#/สำหรับศาลนำร่องทั้ง 29 ศาล ประกอบด้วย ศาลแพ่ง ศาลแพ่งกรุงเทพใต้ ศาลแพ่งพระโขนงศาลแพ่งมีนบุรี ศาลแพ่งธนบุรี ศาลแพ่งตลิ่งชัน ศาลแขวงพระนครเหนือ ศาลแขวงพระนครใต้ศาลแขวงดอนเมือง ศาลแขวงดุสิต ศาลแขวงธนบุรี ศาลแขวงนนทบุรี ศาลจังหวัดนนทบุรี ศาลแขวงสมุทรปราการ ศาลจังหวัดสมุทรปราการ ศาลจังหวัดธัญบุรี ศาลจังหวัดชลบุรี ศาลจังหวัดพัทยา ศาลจังหวัดฉะเชิงเทรา ศาลแขวงนครราชสีมา ศาลจังหวัดนครราชสีมา ศาลจังหวัดภูเขียว ศาลจังหวัดอุบลราชธานี ศาลจังหวัดเชียงใหม่ ศาลจังหวัดแพร่ ศาลจังหวัดสมุทรสาครศาลจังหวัดเพชรบุรี ศาลจังหวัดภูเก็ตและศาลจังหวัดสุราษฎร์ธานี โดยประชาชนที่มีความประสงค์จะยื่นฟ้องคดีผู้บริโภคผ่านทางระบบ e-Filing version 3  สามารถสอบถามรายละเอียดเพิ่มเติมได้ที่ เจ้าพนักงานคดีศาลนำร่องทั้ง 29 ศาลข้างต้น ซึ่งจะให้ความช่วยเหลือในการตรวจสอบความถูกต้องของคำฟ้องตลอดจนการดำเนินคดีตามกฎหมาย